open-index/open-wikipedia-markdown huggingface dataset:
Armando Costa

**Armando Costa** (født 25. mars 1975 i Cinfães) er en portugisisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Han har cerebral parese, har deltatt ved samtlige paralympiske sommerleker fra 1996 til 2012. 

## Karriere
Costa fikk gull i parkonkurransen i klassen BC1 wad (med bocciarenne - with assistive devices) ved Paralympiske sommerleker 1996 i Atlanta. Her spilte han sammen José Macedo, og de slo det britiske laget med Zoe Edge og Joyce Carle i finalen. Han deltok også individuelt i klassen BC1 wad, der han vant gruppespillet med 3 seire på 3 kamper, men han ble slått ut i kvartfinalen der han tapte 0-14 for australske Kris Bignall. Ved de neste paralympiske lekene, i 2000, fikk han sølv individuelt. Her tapte han finalen 2-5 mot sin landsmann José Macedo. I parkonkurransen spilte han sammen Jose Macedo, men disse ble slått ut i semifinalen, og tapte bronsekampen 4-6 for Canada, med Alison Kabush og Paul Gauthier på laget.

Ved Paralympiske sommerleker 2004 i Athen deltok han både individuelt og i parkonkurransen. Individuelt vant han alle kampene i gruppespillet, og vant kvartfinalen 6-1 mot Grigoris Polychronidis fra Hellas, men ble slått ut i semifinalen av spanske Santiago Pesquera. Bronsekampen tapte han mot An Myung Hoon, og endte på 4.-plass. I parkonkurransen spilte han igjen sammen José Macedo, men de kom på 3.-plass i gruppespillet, med én seier og to tap, og nådde ikke finalespillet. 

Ved EM i 2005 kom han på 9.-plass individuelt, men var med og vinne gull i parkonkurransen. Han kom på 24.-plass ved VM i 2006, der Portugal kom på 4.-plass i parkonkurransen, og han kom på 23.-plass ved World Cup i 2007. Her vant Portugal igjen gull i parkonkurransen i klassen BC3. 

Han deltok ved Paralympiske sommerleker 2008 i Beijing, i klassen BC3. Individuelt ble han slått ut i kvartfinalen, der han tapte 2-3 for sin landsmann Mario Peixoto. I parkonkurransen fikk han bronse, der han spilte sammen Mario Peixoto og Eunice Raimundo. De ble der slått ut av Spania i semifinalen. 

Ved VM i boccia 2010 kom han på 6.-plass individuelt, og sølv i parkonkurransen etter finaletap 0-10 for Sør-Korea. I 2011 kom han på 9.-plass ved Europa cup på Hamar og 12.-plass ved World Cup i Belfast. Ved World cup 2011 fikk han også bronse i parkonkurransen, sammen Luís Silva og José Macedo. Ved utgangen av 2011 var han rangert som nummer 9 i verden i klassen BC3.

Han deltok ved Paralympiske sommerleker 2012 i London, der han fikk én sølvmedalje; i parkonkurransen sammen José Macedo og Luís Silva. Individuelt ble han slått ut i kvartfinalen, der han tapte 1-5 for Ho-Won Jeong.

## Referanser


## Eksterne lenker
* Profil hos IPC
* London 2012 - Armando Costa
* London 2012 - Athletics - Boccia (resultater PL 2012)
Sulis (gudinne)

**Sulis** var en gudinne i den keltiske religionen som ble praktisert i Britannia. Sulis ble dyrket ved de varme kildene i Bath, i det som idag er Somerset. Hun er noen ganger blitt identifisert med den keltiske gudinnen Suleviae; den vanligste etymologiske tolkningen er likevel en gudinne for Solen med språklige forbindelser til walisisk *haul* og gammelirsk *Suil*. Blant romerne som invaderte De britiske øyer ble hun dyrket som Minerva; av votivgaver og blytavler får vi inntrykk av henne både som en nærende og livgivende modergudinne, såvel som en videreformidler av besvergelser fra hennes dyrkere.

## Referanser
Wiesenburg slott

**Wiesenburg slott** (tysk: *Schloss Wiesenburg*) er et slott i landsbyen Wiesenburg, Landkreis Potsdam-Mittelmark i den tyske delstaten Brandenburg. Slottet finnes i Naturpark Hoher Fläming. Slottsparken på 123 hektar, strekker seg mellom slottet og Wiesenburg stasjon.
## Historie
Slottets historie skriver seg tilbake til 1100-tallet. Det ble grunnlagt i forbindelse med at Albrekt Bjørnen ønsket å bygge en forsvarslinje mot venderne. Wiesenburg slott ble som ett av flere oppført som ledd i denne forsvarslinjen. Bortsett fra det eldste tårnet er det ikke mer igjen av bygningen fra den tiden, og det meste av bygningsmassen som står idag stammer fra 1600-tallet. 

Etter den andre verdenskrigen ble slottet brukt som skole med hovedvekt på russisk (Erich Weinert-Oberschule), som ble nedlagt i 1992. Slottet eies privat og ble ferdig oppusset i 2003.

## Bildegalleri

Fil:Wiesenburg_palace1.JPG|Porthus og tårn 
Fil:Wiesenburg_palace4.JPG|Passasje mellom *Männekentor* og porthuset, *Amtshaus* til høyre 
Fil:Schloss Wiesenburg (Brandenburg), Parkanlage.jpg|Utsyn til parken
Fil:Wiesenburg Innenhof.jpg|Indre gård i april 2010


## Referanser


## Eksterne lenker
* 
* Støtteforeningens internettside
* Materiale om slottet i Alexander Duncker-samlingen
Solbading

**Solbading** er betegnelsen for å ligge utendørs i solen og varme seg med det formål å gjøre huden brun.

I Norge finner solbading som oftest sted om sommeren når temperaturen er høy nok til å være utendørs med lite klær på kroppen. Solbading kombineres ofte med bading ved stranden, i sjøer eller i friluftsbad.

Overdreven solbading øker risikoen for hudkreft.
Actias philippinica

***Actias philippinica***  er en sommerfugl som hører til familien påfuglspinnere (Saturniidae).

## Utseende

En stor (vingespenn ca. 140&nbsp;mm, lengde inkludert vingestjertene opptil 20&nbsp;cm), gul spinner med brunrosa tegninger. Hunnen er noe større enn hannen, med kortere vingestjerter. Hannen har fjærformede antenner, hunnen spinkle, smalt fjærformede. Den fremre delen av brystet og vingenes fremkant er rød eller brun. Alle vingene har øyeflekker. Bakvingens bakhjørner er trukket ut til stjerter som hos hannen er betydelig lengre enn resten av dyret. **Larvene** er grønne, med kjegleformede vorter på ryggen, disse har en kvast av stive hår i spissen.

## Levevis

Månespinnernes larver lever på ulike busker og løvtrær, noen arter kan også leve på bartrær. Som alle påfuglspinnere har de voksne sommerfuglene reduserte munndeler, de tar ikke næring til seg og lever bare noen få dager. Hunnene sitter mest i ro og sender ut feromoner, som tiltrekker de aktive hannene fra lang avstand. Når larven er utvokst, spinner den seg inn i en pæreformet kokong av grov silke, denne kan være meget stor.

## Utbredelse
Arten lever på Filippinene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Saturniini
*************** Slekten månespinnere, *[[Actias]]* Leach, 1815 (inkludert *Argema*)
**************** *Actias philippinica* Naessig & Treadaway, 1997

## Eksterne lenker
* 
* Saturniidae Web - *Actias*. Med bilder av de fleste artene http://www.saturniidae-web.de/Actias.htm
Benque Viejo del Carmen

**Benque Viejo del Carmen** er en by i distriktet Cayo i Belize. Den befinner seg helt vest i landet, langs elva Mopan, som utgjør grensa mot Guatemala. Byen hadde 5&nbsp;824 innbyggere i 2010.

Benque Viejo del Carmen blei grunnlagt på 1800-tallet, for det meste av guatemalanske innvandrere. På begynnelsen av 2000-tallet opplevde den en befolkningseksplosjon. Ruinene av mayabyen Xunantunich ligger like i nærheten.

## Referanser


## Eksterne lenker
*
FFB Field

**FFB Field** er et fotballstadion i Belmopan i Belize. Det har en kapasitet på rundt 5000 tilskuere.

Stadionet er hjemmebanen til Belizes fotballandslag og til Premier League of Belize-laget Police United.

## Referanser
Fatu Hiva

**Fatu Hiva**, av og til **Fatu Iva** eller **Fatuhiva** (tidl. Isla Magdalena på spansk) er en øy og kommune i Fransk Polynesia i Stillehavet. Det er den sørligste av Marquesasøyene. Fatu Hiva er også den mest isolerte av de befolkede øyene.

Thor Heyerdahl og kona Liv bodde her i 1937-1938. Han skrev boka *[[På jakt efter paradiset: Et år på en sydhavsø]]* etter oppholdet.
## Geografi
Østkysten av Fatu Hiva preges av trange daler, adskilt av bratte fjellrygger som går helt ut i havet. For å bevege seg mellom dalene, må man enten krysse fjellet eller bruke båt. Landsbyen Uia ligger i den største av dalene.
Vestkysten har to viktige bukter: Hana Vave (også kjent som Jomfrubukta eller Baie des Vierges) i nord, og den godt beskyttede havnen til Omo'a i sør. Det er også flere små daler mellom disse to.

Sentrum av øya er et platå som stort sett er dekket av høyt gress og pandanustre. I sør på platået går en fjellrygg, Tauauoho, sørover med sin høyeste topp på 945 m. Denne er den høyeste toppen på Fatu Hiva. I retning nordvest fra platået går fjellryggen Fa'e One, med sin høyeste topp på 820 m.

I 2017 var folketallet i kommunen Fatu Hiva 633. Folk på øya bor hovedsakelig i tre landsbyer: 
*Hana Vave
*Omo'a
*Uia

## Referanser
Salthorn

**Salthorn** er en beholder for salt som ble brukt av budeier og gjetere til salt til buskapen. Salthorn ble helst laget av horn fra okser. De tok gjerne et stykke av den tykkeste enden og satte inn en bunn av tre. Ved åpningen festet de en hempe eller en vidjespenning slik at hornet kunne henge i beltet. Budeiene hadde ofte salthorn og smurningshorn hengende sammen.

## Litteratur
* Østby, Jon Birger (1984): ''Nomenklatur for melkestell. Med tegninger av Torill Sand.'' Oslo.

## Eksterne lenker
* Se salthorn i DigitaltMuseum.
Horisontal og vertikal skrift i Øst-Asia

Flere **østasiatiske skriftsystemer** kan skrives **horisontalt eller vertikalt**. Kinesisk skrift, japansk skrift og koreansk skrift kan orienteres i begge retninger. På den annen side skal tradisjonell mongolsk skrift og avledede systemer (som mandsjuisk skrift) skrives vertikalt.
Horisontal skrivemåte kalles på kinesisk **hengpai** (, «horisontal innretting»), på japansk **yokogaki** (, «horisontal skriving», også *yokogumi*, ), og på koreansk **garosseugi** () eller *hoengseo* (; ).

Vertikal skrivemåte kalles på de samme språk **zongpai** (, «vertikal innretting»), **tategaki** (, «vertikal skriving», også *tategumi*, ), eller **serosseugi** () eller *jongseo* (; ).

Tradisjonelt er skrivemåten i de tre språk vertikalt i kolonner som følger på hverandre fra høyre til venstre (slik at hver ny kolonne følger til venstre for den forrige). Dette var praktisk både ut fra tegnenes strøkrekkefølge, og for høyrehendt bruk av kalligrafiens skrivepensel.

Når man skrev horisontalt, noe man stort sett bare gjorde ved plassproblemer er av estetiske hensyn, var den alminnelige skriftretning fra høyre mot venstre.

I moderne tid er det blitt stadig mer vanlig for de samme språk med horisontal skriving, og fra venstre til høyre (en vestlig innflytelse). Men vertikal skriving er fremdeles ofte i aktiv bruk i Japan, Taiwan, Hongkong og Macao.

## Litteratur
**Nihongo Daihakubutsukan* (日本語大博物館), author: Jun'ichirō Kida (紀田順一郎), publisher: Just System (ジャストシステム, *Jasuto Shisutemu*) ISBN 4-88309-046-9 (in Japanese), chapter 9, deals with the change from *tategaki* to *yokogaki* in modern Japanese.
*Ishikawa, Kyuyoh. *Taction: The Drama of the Stylus in Oriental Calligraphy*. Translated by Waku Miller. Tokyo: International House of Japan, 2011.
*Obana, Yasuko. “Vertical or Horizontal? Reading Directions in Japanese,” *Bulletin of the School of Oriental and African Studies, University of London* 60, no. 1 (1997): 86-94 (available in the JSTOR online journal archive).

## Eksterne lenker
* "CSS Writing Modes Module Level 3" W3C Working Draft 15 November 2012
* "Requirements for Japanese Text Layout" W3C Working Group Note 3 April 2012
* [Grinols, Mark. "Using vertical layout in Internet Explorer 5.5" (Microsoft Corporation, October 2000)](http://msdn.microsoft.com/en-us/library/bb250415(v=vs.85).aspx/)
* "Explaining why Chinese characters move vertically (tb-rl)" (a passage from Ishikawa Kyuyo's book) 
* Unicode Technical Note #22 Robust Vertical Text Layout
Quetzaltenango (departement)

**Quetzaltenango** er et departement i det sørvestlige Guatemala. Det grenser til departementet Huehuetenango i nord, til Totonicapán og Sololá i øst, til Suchitepéquez og Retalhuleu i sør og til San Marcos i vest. Departementets hovedstad er byen Quetzaltenango.

## Administrativ inndeling
Departementet er delt inn i følgende 24 kommuner:

## Referanser


## Eksterne lenker
* Guatemala: Regiones administrativas
* viajeaguatemala: Quetzaltenango
* Kommuner (kart) (Besøkt 14. desember 2012)
Jan Kristiansen

**Jan Kristiansen** er navnet til flere personer:

* Jan Harald Kristiansen, skøyteløper, født 1934
* Jan Arne Kristiansen, musiker, født 1959
* Jan Marius Kristiansen, ishockey-spiller, født 1990
* Jan Kristiansen (ishockeyspiller), ishockey-spiller, født 1949
Postmuseet

**Postmuseet** ble etablert i 1947, og ivaretar et nasjonalt ansvar for posthistorie. I 2015 endret Postmuseet navn til **Norges Postmuseum**. Etter å ha vært lokalisert i Oslo i alle år, konsoliderte Postmuseet våren 2003 med Maihaugen museum i Lillehammer. Ny utstilling i Postgården på Maihaugen åpnet i juni 2004. I 2010 skiftet det konsoliderte museet Maihaugen navn til Lillehammer museum.

Postmuseet ble etablert i forbindelse med Postens 300-årsjubileum i 1947, men de første tankene om et norsk postmuseum kom så tidlig som i 1885. I sirkulære nr.11 fra Poststyret dette året heter det: «De ved Postanstalterne beroende, Postvæsenet tilhørende inventarsager, der ikke lenger benyddes, bedes snarest muligt insendt til Departementets 3die Postadministrasjonskontor».

Det skulle imidlertid gå flere år før utviklingen gikk videre. I 1901 deltok Poststyret med en mindre postavdeling på en kulturhistorisk utstilling på Norsk Folkemuseum på Bygdøy. I årene som følger minner Poststyret om innsendingen av inventarsaker i sirkulærmeldingene sine. Det som kom inn ble satt på lager. Først i 1935 fikk saken et mer offisielt preg. Departementet overlot til Postdirektøren å skaffe husrom og opprette et eget Postmuseum, og den 15. april 1947 ble museet åpnet. Lokalene lå i sjuende etasje i Hovedpostgården i Oslo. Museet besto av ni sammenhengde rom på til sammen 400 m². Utstillingen inneholdt blant annet modeller av skip og kjøretøyer, våpen, posthorn, skilt og frimerker.

I årene frem til 2003 var museet lokalisert i posthuskvartalet ved hovedpostgården i Oslo. I 2003 konsoliderte Postmuseet med Maihaugen. Museet og dets samlinger ble flyttet til Maihaugen på Lillehammer. Museet holder i dag til i Postgården i Byavdelingen i friluftsmuseet på Maihaugen. I Postgården finnes den historiske utstillingen «Post underveis», og på Maihaugen stasjon finnes utstillingen «Posten på skinner» - en utstilling om ambulerende postekspedisjoner på tog. Norges Postmuseum viser årlig nye midlertidige utstillinger inne i Maihaugens hovedbygning. 

## Referanser
MacGregor

**MacGregor International AB** er et opprinnelig engelsk industriselskap etablert i 1927. Foretaket var fra 2005 til 2025 et datterselskap av finske Cargotec, men ble kjøpt av Triton i 2024 for 480 millioner euro.

Per 2023 hadde selskapet 1978 ansatte og avdelinger i 31 land.

## MacGregor Norway
Selskapets norske gren hadde fra 2005 hovedkontor i Kristiansand, fra 2016 i Arendal, men flyttet i 2021 tilbake til Kristiansand. 

Per 2021 har selskapet kontorer i Bodø (under foretaksnavnet RAPP), på Averøy (under foretaksnavnet Triplex), Kristiansand, Arendal, Bergen og Oslo. 

## Historikk
Robert og Joseph MacGregor fikk i 1929 patent på en type tildekking av luker i stål, og i 1937 startet de «MacGregor & Company» i White Bay i England. I 1983 fusjonerte MacGregor og finske Navire, og ble MacGregor-Navire. I 1993 ble MacGregor-Navire kjøpt opp av Incentive og fusjonert med Hägglunds Marine, og fikk navnet MacGregor Group. I 1998 ble Incentive solgt til Industri Kapital. I 2005 kjøpte Cargotec MacGregor Group. I 2007 kjøpte Cargotec Hydramarine og gjorde det til en del av MacGregor. I 2014 kjøpte Cargotec Aker Pusnes, som fikk navnet MacGregor Pusnes.

MacGregor Norway bestod i 2017 blant annet av det som tidligere het Hydramarine og Aker Pusnes, samt avdelinger i Porsgrunn, i Bergen og Triplex på Averøy. Omsetningen i 2015 var på 2 674 602 000 kr. I 2019 kjøpte MacGregor norske TTS Marine som ble slått sammen med MacGregor Norway.  I 2024 fikk Triton tilslag på å kjøpe selskapet med overtakelsesdato 1. juli 2025.

## Referanser
Herman Løvenskiold (1701–1759)

**Herman Løvenskiold** (født 6. april 1701 på Bolvig, død 19. september 1759 på Borgestad), opprinnelig **Herman Leopoldus** (til 1739), var en norsk godseier og jernverkseier. 

Han var sønn av Herman Leopoldus (1677–1750) og Inger Borse (1677–1714), og var dattersønn til Halvor Borse og oldebarn av Anne Gundersdatter. Morens familie la grunnlaget for den betydelige næringsvirksomhet Løvenskiold videreutviklet. Han kjøpte Borgestad gård, som også morfaren og oldemoren hadde eid, i 1731, og gården ble hans hovedsete frem til hans død. Faren, sammen med sin familie, ble adlet under navnet Løvenskiold i 1739. I 1728 ble Herman Leopoldus gift med Margrethe Deichman (1708–1759), datter av biskop Bartholomæus Deichman. Sammen fikk de 10 barn, hvorav seks nådde voksen alder. Han var bl.a. farfar til stattholder Severin Løvenskiold.

Herman Løvenskiold er begravet ved Gjerpen kirke i Skien. 

## Referanser


## Litteratur
* Norsk biografisk leksikon
* Axel Løvenskiold og Herman Leopoldus Løvenskiold: *Slekten Løvenskiold gjennom 300 år i Norge*, Oslo 1974, side 15-17
Inov8 Energy

**Inov8 Energy AS** er et uavhengig norsk oljeselskap grunnlagt i 2012 med fokus på utbygging av små felt samt letevirksomhet i modne områder på norsk sokkel. Administrerende direktør er Øystein Roti og styreleder er Neil Campbell. Selskapet har kontorer i Stavanger. 

## Historie
**Inov8 Energy AS** ble stiftet 24. mai 2012. Blant gründerne er Øystein Roti, som også var med på å starte det tidligere oljeselskapet 4Sea Energy i 2008. Øvrige nøkkelpersoner og styremedlemmer er Olav Aarsland og Neil Campbell.
Selskapet søkte myndighetene om prekvalifisering i 2012.

## Strategi
Selskapets strategi er todelt:
* Anskaffelse og utbygging av små felt, både nylige funn og felt nærmere produksjonsstart
* Letevirksomhet basert på anskaffet areale i TFO-rundene
Inov8 satser også på operatørskap.

## Referanser
Hydramarine

**Hydramarine AS** var en norsk industribedrift som i 2007 ble kjøpt av finske Cargotec Oy. **MacGregor Norway AS** er den norske delen av MacGregor, som igjen er eid av industrikonsernet Cargotec. (OMX|CGCBV) og fram til 2014 het Cargotec Norway AS.

## Historikk
* 1977 - AS Hydramaskin ble grunnlagt og de to ansatte arbeidet med pumper og hydrauliske systemer på Sagmyra i Kristiansand.
*1992 - Vidar Robstad og Svein Erik Halvorsen kommer inn som aksjonærer i selskapet. Det satses på utvikling av systemer i tillegg til komponentvirksomheten.
*1996 - Komponentvirksomheten avvikles og det satses utelukkende på utvikling av avanserte lasthåndteringsystemer til skip og offshore.
* 1999 - Selskapet byttet navn til Hydramarine AS. De 38 ansatte hadde fokus på redningsutstyr etter Estonia forliset.
* 2000 - Hydramarine AS overtok Andøya Industripark i Vågsbygd, Kristiansand.
*2000-2007 - Vekstperiode med dobling av omsetning hvert år frem til nesten en milliard i 2006, ordreseve på nær 3 milliarder.
* 2007 - Cargotec kjøpte 90&nbsp;% av aksjene i Hydramarine som da hadde 180 ansatte. Ble sammen med Plimsoll en del av MacGregor. Hydramarine fikk i 2009 navnet «MacGregor Hydramarine».
* 2010 - Cargotec kjøpte 100&nbsp;% av aksjene, og Cargotec valgte å kalle alle deler av selskapet for Cargotec. Cargotec Norway hadde da 265 ansatte.
* 2013 - OneCo overtok produksjonen i Kristiansand.
* 2014 - Cargotec laget ny navnepolitikk for sine datterselskaper, og tidligere Hydramarine ble til MacGregor Norway.
* 2015 - MacGregor vedtok å slå sammen sine avdelinger i Kristiansand og Arendal fra 1. januar 2016.

## Kraner
MacGregor Norway produserer kraner og løfteutstyr for offshoreindustrien. I 2005 ble det levert to 275t knekkbom-kraner, som da var verdens største AHC-kraner. Etter dette har selskapet blant annet levert 400t AHC knekk-bom kraner.

## Annet utstyr
Selskapet leverte i 2002 verdens største A-ramme på 350t til en amerikansk kunde.
Selskapet har også levert ROV-systemer, og modulhåndeteringssytemer. Selskapet har også levert daviter til en rekke skip.

## Referanser


## Eksterne lenker
* 
*
Great Blue Hole

**Great Blue Hole** er et undersjøisk synkehull, også kalt blått hull, i midten av atollen Lighthouse Reef 70 kilometer fra kysten av Belize. Hullet er 300 meter i diameter og 124 meter dypt. Det er del av Belize barriererev, som er oppført på UNESCOs verdensarvliste. Stedet ble for alvor kjent etter at Jacques-Yves Cousteau kalte stedet et av verdens beste dykkersteder i 1971.

## Se også
* Cenote
* Dean's Blue Hole

## Referanser


## Eksterne lenker
*
Kuwaits riksvåpen

Kuwaits statsmerke ble tatt i bruk i 1962 og viser en hauk med utstrakte vinger, en arabisk *[[dhow]]* på stiliserte bølger og et skjold i flaggfargene. Innskriften øverst er landet navn på arabisk.

Dhowen symboliserer landets maritime tradisjon, en dhow finnes og i Qatars riksmerke. Hauken er symbol for quraysh-stammen, som profeten Muhammed tilhørte.

Hauken finnes også i Syrias riksvåpen.


File:Coat of arms of Kuwait 1921.png|Riksvåpen til Kuwait  (1921–1940)
File:Coat of Arms of Kuwait (1940–1956).svg|Riksvåpen til Kuwait (1940–1956)
File:Emblem of Kuwait (1956–1962).svg|Riksvåpen til Kuwait (1956–1962)


## Litteratur
Røsjø, Bjarne (oversetter): *Flagg og riksvåpen*, 2006
På jakt efter paradiset: Et år på en sydhavsø

***På jakt efter paradiset: Et år på en sydhavsø*** er Thor Heyerdahls første bok. Sammen med sin unge kone Liv dro han i 1937 til Fatu Hiva, en av Marquesasøyene i Stillehavet. Tanken var å vende sivilisasjonen ryggen og leve fullt og helt i pakt med naturen. Tilværelsen på den vakre og fruktbare øya fortonte seg i begynnelsen paradisisk; de slo seg ned i et avsidesliggende dalføre, bygde en enkel hytte og levde av det de kunne høste i naturen. Imidlertid begynte problemene snart å melde seg; tropesykdommer og et anstrengt forhold til de innfødte gjorde at paret valgte å returnerte til Norge etter ett år. «*Det nytter ikke å kjøpe billett til paradis...*» konkluderte Heyerdahl. 

Under oppholdet ble Thor Heyerdahl oppmerksom på hvordan passatvindene og havstrømmene fra Amerika var avgjørende for øyas fauna og flora. Mange planter på øya så ut til å stamme fra Sør-Amerika. Han oppdaget også likhetstrekk i relieffer og steinstatuer fra Sør-Amerika og på Fatu Hiva. Hans teori om at Polynesia kunne ha blitt befolket østfra, begynte å ta form. På denne måten ga oppholdet på Fatu Hiva retningen for Thor Heyerdahls liv og virke.

## Eksterne lenker
*  Kon-Tiki Museet
Vågås kommunevåpen

Vågås kommunevåpen ble godkjent 23. august 1985 og er tegnet av Hans H. Holm, og bearbeidet videre av Olav T. Rybakken. 

Bakgrunnen for motivet er bukkerittet over «Gjendinseggen», kjent fra Henrik Ibsens ''Per Gynt''. Ideen om bukkerittet hentet Ibsen fra et lokalt sagn om Gudbrand Glesne. Og denne beretningen fant Ibsen i Peter Christen Asbjørnsens «Høifjeldsbilleder».

## Litteratur
*Norske kommunevåpen*, 1987
Burton Lane

**Burton Lane** (født 2. februar 1912, død 5. januar 1997) var en komponist fra USA som blant annet komponerte melodiene til Broadway-musikalene *[[Finian's Rainbow]]* og *[[On a Clear Day You Can See Forever]]*.

## Låter i kulturkanon
Låter som av Alec Wilder regnes for å høre med i kulturkanonen den store amerikanske sangboka er blant annet «The Begat».

## Se også
* Den store amerikanske sangboka

## Referanser


## Eksterne lenker
* 
* 
*
Nedre Eikers kommunevåpen

Nedre Eikers kommunevåpen ble godkjent 26. juni 1970, og er tegnet av Odd Fjordholm etter foreløpige tegninger fra kommunen og var i bruk til kommunen ble sammenslått i 2020. 

Motivet gjenspeiler navnet Eiker. Eikeblad er et gammelt heraldisk motiv i Norge. Samme motiv finnes òg i adelsvåpenet til den danske adelsmannen Pros Lauritssøn fra 1560. Lauritssøn og hans slekt bodde forøvrig i den senere så kjente Nørholm.

## Referanser


## Litteratur
*Norske Kommunevåpen*, 1987
Sjuårskrisen

**Sjuårskrisen** er et psykologisk begrep som innebærer at lykken i et parforhold eller ekteskap avtar etter omtrent sju år.

## Referanser
Jimmy Van Heusen

**James** «**Jimmy**» **Van Heusen** (født **Edward Chester Babcock** 26. januar 1913 i Syracuse i New York, død 6. februar 1990) var en amerikansk komponist som blant annet var en av låtskriverne på «I Thought About You».

Komponisten Alec Wilder publiserte en bok i 1972 om låtskrivere og sanger han mente hørte til kanonen Den store amerikanske sangboka. I kapitlet som heter «De store håndverkerne» [blant låtskriverne], nevnes Van Heusen.

## Låter
Jimmy Van Heusen var en av låtskriverne på «Blue Rain».

## Referanser


## Eksterne lenker
* 
* 
*
Hoagy Carmichael

**Howard Hoagland Carmichael** (født 22. november 1899 i Bloomington i Indiana, død 27. desember 1981 i Rancho Mirage i California) var en amerikansk komponist, sanger og skuespiller. Komponisten Alec Wilder publiserte en bok i 1972 om låtskrivere og sanger han mente hørte til kanonen Den store amerikanske sangboka. I kapitlet som heter «De store håndverkerne» [blant låtskriverne], nevnes Carmichael.

## Låter
Hoagy Carmichael var en av låtskriverne på sangene, 
* «Washboard Blues» (1926)
* «Star Dust» (1929)
* «Georgia on My Mind» (komponist)
* «Lazybones»
* «Small Fry»
* «Blue Orchids» (1939)
* «Baltimore Oriole» (1942)

## Filmografi (utvalg)
* 1944 – *[[Å ha og ikke ha]]*
* 1950 – *[[Ung mann med trompet]]*

## Se også
* Den store amerikanske sangboka

## Referanser


## Eksterne lenker
* 
* 
* 
* Hoagy Carmichael Collection
Johnny Green

**Johnny Green** (født 10. oktober 1908, død 15. mai 1989) var en komponist fra USA som blant annet komponerte jazz-standardsangen «Body and Soul».

## Se også
* Den store amerikanske sangboka

## Referanser


## Eksterne lenker
* 
*
Arne Grønningsæter

**Arne Backer Grønningsæter** (født 1951) er sosionom, forsker, fagforeningsleder og kirkepolitiker. Han er sønn av Fredrik Grønningsæter som var biskop i Sør-Hålogaland 1982 – 1992. Han er gift med journalist og forfatter Olav André Manum.

Grønningsæter er utdannet sosionom ved Diakonhjemmets sosialhøgskole og M.A. fra North London University. Han var leder i Norsk Sosionomforbund fra 1989 til 1992 da forbundet gikk inn i Fellesorganisasjonen. Han var styreleder for Landsforeningen mot aids i perioden 1994 til 1998.  

Han var medlem av Oslo bispedømmeråd fra 1998 til 2006, leder for rådet i 2000 til 2002. Han var medlem av Mellomkirkelig råd fra 2002 til 2006 og i Kirkerådet fra 2006 til 2010. I 2006 var han kandidat til vervet som leder av Kirkerådet. Han markerte seg som talsmann for homofile i kirken.

Fra 1995 har han vært ansatt i Forskningsstiftelsen Fafo hvor han har innehatt forskjellige posisjoner som forsker, avdelingsleder for internasjonal avdeling, leder for Sør-Afrikakontoret og forskningsleder for velferdsforskning. Fra 2011 er han også engasjert som førsteamanuensis ved Universitetet i Agder. Han forskning har vært konsentrert om sosiale tjenester og utsatt gruppers levekår. Blant temaene som har stått sentralt er barnevern, hiv/aids, LHBT og andre marginalisert grupper. Han har også vært sterkt engasjert når det gjelder profesjonsetikk for sosialarbeidere og var i perioden 2001 til 2008 leder for International Federation of Social Workers’ etikkomite.

## Referanser


## Eksterne lenker
*
Kleiv Fiskvik

**Kleiv Simon Fiskvik** (født 7. august 1943) er en norsk fagforeningsmann og politiker, og leder av Oslo LO frem til 2009.

Fiskvik er i dag aktiv i Arbeiderpartiet, men var frem til 1997 medlem av Sosialistisk Venstreparti, og ble valgt som vararepresentant til Stortinget i perioden 1989–1993.

Han er samboer med politiker Inger Lise Husøy.

## Eksterne lenker
*
Trivago

**trivago** er en prissammenligningsportal som fokuserer spesielt på hotellbransjen. Nettstedet sammenligner priser for over 600.000 hoteller på over 100 bookingsider, inkludert bookingsider som Hotels.com og Expedia.  trivago er basert i Düsseldorf i Tyskland, og nettsiden har 15 millioner brukere per måned på sine 30 internasjonale plattformer.

## Historie
trivago GmbH ble startet I 2004 og lansert i 2005 av tre gründere I Düsseldorf, Tyskland: Peter Vinnemeier, Malte Siewert og Rolf Schrömgens.

I 2007, lanserte websiden plattformer for Spania, Frankrike og Storbritannia. Året etter var plattformene for Polen og Sverige oppe. Samme året investerte det britiske selskapet HOWZAT media  1,14 millioner dollar i trivago., I 2009 ble de første ikke-europeiske plattformene lansert i USA, Kina, Japan, Brasil og Mexico.

## Utmerkelser og priser

*Travel Industry Club  - Online Manager 2010  – 3.-plass – Malte Siewert
*START AWARD NRW 2009 – Nominert i kategorien “Innovative Start-Up”
*Travel Industry Club Award 2009 – Topp 10 Finalist “Best Practice Award”
*Travolution Awards 2009 – Shortlist “Best Travel Information Website"
*ed Herring 100 – Vinner 2008
*urope Innova, et initiative av den Europeiske Kommisjon – Næringsliv utnevnte trivago GmbH som et eksempel på hvordan kvaliteten i turistindustrien kan utvikles, moderniseres og støtte det lokale arbeidsmarkedet.

## Se også
* momondo

## Referanser


## Eksterne lenker
*
Per Erik Kompalla

**Per Erik Kompalla** (født 1. mars 1952) er en tidligere fotballspiller for klubbene Pors, Ørn FK og Eik IF.

Kompalla kom til Ørn fra Pors før 1979-sesongen. Han spilte for Ørn i sju sesonger, seks av dem som kaptein. I denne perioden spilte han 177 kamper og skåret 39 mål.

## Referanser
Ivan Popov (skuespiller)

:*For andre med samme navn, se [[Ivan Popov]]*

**Ivan Popov** (bulgarsk: Иван Попов) (født 10. september 1865 i Karlovo i Bulgaria, død 11. februar 1966 i Sofia) var en bulgarsk skuespiller.

Popov spilt blant annet i *[[Djavolat v Sofia]]* (1921), *[[Pod staroto nebe]]* (1922) og *[[Strahil voyvoda]]* (1938). 

## Referanser


## Eksterne lenker
*
Frivika

**Frivika** er ei bygd i Høyanger kommune i Sogn og Fjordane. Den ligger ved Sognefjorden, rundt 6 kilometer sørøst for Vadheim.

Navnet tror en kommer av kvinnenavnet Frida, av ordet frid, ven, vakker. I de første skrevne kilder (1561) ble navnet skrevet Fridziug. Stedet tilhørte en periode trolig Losnagodset, men ble i 1561 av lensherre Eirik Rosenkrantz makeskiftet til Bergens domkapitel.

Frivika ligger like øst for utløpet av Vadheimsfjorden hvor Sognefjorden er på sitt dypeste (1308 m). Her er noen få gårdsbruk og hytter. Flere av hyttene er utleiehytter, og da særlig for tyske leietagere. Dette skyldes i stor grad godt fiske i området. Dypvannsfiske etter lange og brosme gir gode fangster.

Nord for Frivika går de to små dalførene Frivikskardet og Blombotnen. I de bratte liene er det en stor hjortestamme, og særlig om høsten og vinteren forekommer jevnlig hjortepåkjørsler i området. I bukten Sanden er det fortsatt rester etter en gammel kai som ble brukt til kirkeferd den gang det meste av nordsiden av Sognefjorden var uten vei. Stedet har i dag busstopp.

## Referanser
Halden Storband

**Halden Storband** ble stiftet i 1960 under navnet Frank Nygaards Orkester og er ett av landets eldste storband. Musikerne kommer fra flere av østfoldbyene og spiller musikk fra hele storbandjazzens historie, fra 1930-tallet og frem til i dag.

En vinterkveld i 1960 møttes en del lokale jazzinteresserte musikere i *Berga selskapslokaler* på toppen av Busterudkleva i Halden. Initiativtager Kjell Norman-Pedersen hadde luftet ideen om å starte storband for Frank Nygaard, daværende divisjonsmusiker og dansemusiker. Med Nygaard som musikalsk leder og Norman-Pedersen som administrativ leder var Frank Nygaards orkester stiftet. Allerede 11. mars samme år ble første konsert avholdt i Arbeidersamfunnets sal.

Bandets notearkiv er svært omfangsrikt og teller over 1000 arrangement, ordnet i egenproduserte pappmapper. Det inneholder alt fra nyere arrangementer til håndskrevne arrangementer gjort av både Frank Nygaard og Kjell Norman-Pedersen. Ikke minst Norman-Pedersen stod for en betydelig produksjon av det som kan kalles storbandsmusikkens standarrepertoar. Særlig Frank Sinatras mange slagere fra 1960-tallet har bandet et fyldig utvalg av, alle fra Normann-Pedersens penn. I 1993 ga Halden Storband ut CD-en *'round midnight* med Grethe J. Kruse som sangsolist .

Gjennom årene har mange norske og utenlandske solister og vokalister vært gjester på konserter med Halden Storband: Ditlef Eckhoff (1975), Jan Thoresen (1975), Frode Thingnæs (første gang i 1976), Georgie Fame (1988), Lasse Samuelsson, Arne Domnerus, Rich Matteson og Lasse Lindgren. I 1999 og 2003 fremførte bandet «Duke Ellingtons Sacred Concert No 2» sammen med stort kor i Halden, Fredrikstad og Sarpsborg med Hanne Haugsand som solist.

Bandets musikalske ledere har vært Frank Nygaard, Svein Osa, Sissel Meinseth, Tommy Bakkelund og Bjørn Ingvaldsen.

Halden Storband har mottatt Halden Arbeiderblads Sang- og Musikkpris og Halden Sparebanks Ærespris. I 2005 ble Halden Storband valgt til Årets Storband av Østnorsk Storbandforening på vegne av Norsk Jazzforum og Østnorsk Jazzsenter.

## Referanser


## Eksterne lenker
* Halden Storband - Offisielt nettsted
Vikedal skule

**Vikedal skule** er en norsk offentlig skole i Vindafjord Kommune. Det er 11 klasser, fordelt på 10 klassetrin; fra 1.-10. klasse.

## Eksterne lenker
*
Friidrett under Sommer-OL 1908 – 5 miles menn

**5 miles** for menn var en av løpøvelsene i friidrett under Sommer-OL 1908 i London. Det var første og eneste gangen denne distansen var med på det olympiske programmet, men den var med under Jubileumslekene 1906 i Athen. Distansen ble senere erstattet med 5000- og 10 000 meter. Trettiseks deltakere fra fjorten nasjoner deltok på 5 miles som ble avviklet 15.- og 18. juli 1908.

## Rekorder
Gjeldende rekorder før lekene i 1908:

*(*)* Jubileumslekene

## Resultater
### Forsøksheat

15. juli 2012. Seks forsøksheat, der de seks vinnerne gikk videre til finalen plus de fire beste tidene.

**Heat 1**

**Heat 2**

**Heat 3**

**Heat 4**

**Heat 5**

**Heat 6**

### Finale

18. juli 1908

## Kilder
* 
* 
*
Shingo Doi

**Shingo Doi** (japansk: 土井 槙悟, født *Satoru Doi Maki* 23. august 1983 i Memuro i Kasai i Tokachi på Hokkaido) er en japansk tidligere skøyteløper som representerte hjemlandet i ett vinter-OL i 2010 i Vancouver.

## Sammenlagt i [[Verdenscupen på skøyter|Verdenscupen]]

## Personlige rekorder

## Eksterne lenker
* 
*  Shingo Doi på Jakub Majerski's speedskating database.
*  Shingo Doi på ISU sine sider.
*  Shingo Doi på SpeedSkatingResults.com
*  Shingo Doi på Japans OL-komité nettsider.
*  Shingo Doi på Effesport.nl (ikke komplett oversikt, men noen resultater → gir feil personlige rekorder)
*  Shingo Doi på NBC Olympics 2010
*  Shingo Doi på BBC Sport Olympics 2010
;Bilder
*  Bilder av Shingo Doi på DesgPhoto.com/SpeedSkatingPhotos.info
Zacapa (departement)

**Zacapa** er et departement i det østlige Guatemala. Det grenser til departementene Alta Verapaz og Izabal i nord, til Honduras i øst, til Chiquimulaog Jalapa i sør og til El Progreso i vest. Departementet har 200&nbsp;167 innbyggere (2002), og et areal på 2&nbsp;690&nbsp;km². Hovedstaden er byen Zacapa.

## Administrativ inndeling
Departementet er delt inn i følgende ti kommuner:

## Referanser


## Eksterne lenker
* viajeaguatemala: Zacapa (Besøkt 14. desember 2012)
* Kommuner (kart) (Besøkt 14. desember 2012)
Petén

**Petén** er det største departement i det nordlige Guatemala. Departementet har 366&nbsp;735 innbyggere (2002), og et areal på 35&nbsp;854&nbsp;km². Det grenser til departementene Alta Verapaz og Izabal i sør, til Mexico i nord og vest, og til Belize i øst. Hovedstaden er byen Flores.

## Administrativ inndeling
Departementet er delt inn i følgende 13 kommuner:

## Referanser


## Eksterne lenker
* Viajeaguatemala Petén (Besøkt 14. desember 2012)
* Kommuner (kart) (Besøkt 14. desember 2012)
Cahal Pech

**Cahal Pech** er en mayisk ruinby nær San Ignacio i distriktet Cayo i Belize. Den viktigste bygninga på stedet var et palass som var hjem for en overklassefamilie. Den første bosetninga på stedet er datert til rundt 1200 f.Kr. Stedet ble forlatt rundt 900 e.Kr. Det befinner seg på en fjelltopp, og har utsikt over elvene Macal og Mopan.

## Bilder

Fil:Cahal Pech Belize - vaulted passage.jpg|Passasje i Cahal Pech
Fil:Cahal Pech Belize - main courtyard 1.jpg|Hovedplassen
Fil:Cahal Pech Belize - main courtyard 2.jpg|Hovedplassen
Fil:Cahal Pech Belize - ball court.jpg|Ballspillbane


## Eksterne lenker
* Archaeology: Cahal Pech
* Cahal Pech hos Lonely Planet
* Cahal Pech besøkssenter hos Red Centroamericana de Museos
Ryohei Haga

**Ryohei Haga** (japansk: 羽賀 亮平, født 17. september 1988 i Obihiro i Tokachi på Hokkaido) er en japansk skøyteløper som representerte hjemlandet i ett vinter-OL i 2010 i Vancouver.

## Sammenlagt i [[Verdenscupen på skøyter|Verdenscupen]]

## Personlige rekorder

## Referanser


## Eksterne lenker
* 
*  Profil på Jakub Majerski's speedskating database.
*  Profil på ISU sine sider.
*  Profil på SpeedSkatingResults.com
*  Profil  på Japans OL-komité nettsider.
*  Profil på Effesport.nl (ikke komplett oversikt, men noen resultater)
*  Profil på NBC Olympics 2010
*  Profil på BBC Sport Olympics 2010
*  Profil  på www.nidec-sankyo.co.jp
;Bilder
*  Bilder på DesgPhoto.com/SpeedSkatingPhotos.info
Bruce Cabot

**Bruce Cabot** (født 20. april 1904 i Carlsbad i New Mexico, død 3. mai 1972 i Los Angeles i California) var en amerikansk filmskuespiller, best husket som Jack Driscoll i *[[King Kong (1933)|King Kong]]* (1933) og for sine roller i filmer som den 6. versjonen av ''Last of the Mohicans'', Fritz Langs *[[Fury (film)|Fury]]* og westernfilmen *[[Dodge City (1939)|Dodge City]]*. Han var også kjent som en av «Wayne's Regulars» («Waynes faste»), og deltok i en rekke av John Wayne filmer hvor Angel and the Badman var den første.

## Utvalgt filmografi

* *[[Ann Vickers]]* (1933)
* *[[King Kong (1933)|King Kong]]* (1933)
* *[[Finishing School (film)|Finishing School]]* (1934)
* *[[Murder on the Blackboard]]* (1934)
* *[[Night Alarm]]* (1934)
* *[[Fury (film)|Fury]]* (1936)
* *[[The Robin Hood of El Dorado]]* (1936)
* *[[The Last of the Mohicans (1936)|The Last of the Mohicans]]* (1936)
* *[[The Bad Man of Brimstone]]* (1937)
* *[[Dodge City (1939)|Dodge City]]* (1939)
* *[[Traitor Spy]]* (1939)
* *[[Captain Caution]]* (1940)
* *[[Susan and God]]* (1940)
* *[[The Flame of New Orleans]]* (1941)
* *[[Sundown (1941)|Sundown]]* (1941)
* *[[Silver Queen]]* (1942)
* *[[The Desert Song (1943)|The Desert Song]]* (1943)
* *[[Divorce (film)|Divorce]]* (1945)
* *[[Fallen Angel (1945)|Fallen Angel]]* (1945)
* *[[Angel and the Badman]]* (1947)
* *[[Fancy Pants (film)|Fancy Pants]]* (1950)
* *[[The Best of the Badmen]]* (1951)
* *[[Kid Monk Baroni]]* (1952)
* *[[Lost in Alaska]]* (1952)
* *[[The Quiet American (1958)|The Quiet American]]* (1958)
* *[[The Love Specialist]]* (*La ragazza del palio*) (1958)
* *[[The Sheriff of Fractured Jaw]]* (1958)
* *[[Guardatele ma non toccatele]]* (1959)
* *[[John Paul Jones (film)|John Paul Jones]]* (1959)
* *[[Goliath and the Barbarians]]* (*Il terrore dei barbari*) (1959)
* *[[The Comancheros (film)|The Comancheros]]* (1961)
* *[[Hatari!]]* (1962)
* *[[McLintock!]]* (1963)
* *[[In Harm's Way]]* (1965)
* *[[The War Wagon]]* (1967)
* *[[The Green Berets]]* (1968)
* *[[Hellfighters (film)|Hellfighters]]* (1968)
* *[[The Undefeated (1969 film)|The Undefeated]]* (1969)
* *[[Chisum]]* (1970)
* *[[WUSA (film)|WUSA]]* (1970)
* *[[Big Jake (film)|Big Jake]]* (1971)
* *[[Diamonds Are Forever (film)|Diamonds Are Forever]]* (1971)

## Referanser


## Eksterne lenker
* 
* 
*
Svømming under VM i svømmesport 2009 – 400 meter fri menn

Forsøksheatene for **50 meter fri menn** ved VM i svømmesport 2009 fant sted om morgenen den 31. juli, semifinalene om kvelden samme dag og finalen om kvelden den 26. juli i Foro Italico i Roma.

## Rekorder

## Medaljevinnere

## Resultater
### Innledende heat

**Forkortelser**: **ER**: Europesk rekord; **NR**: Nasjonal rekord

### Finale

**Forkortelser**: **VR**: Verdensrekord; **AF**: Afrikansk rekord; **AS**: Asiatisk rekord; **NR**: Nasjonal rekord

## Eksterne lenker
*  
*
Lubaantun

**Lubaantun**, også kjent som **Lubaantún** eller **Lubaantán**, er en mayisk ruinby i distriktet Toledo i sør Belize. Den befinner seg rundt 42 kilometer nordvest for Punta Gorda og om lag 3,2 kilometer fra landsbyen San Pedro Columbia. Lubaantun stammer fra den klassiske perioden, som hadde sin blomstringstid fra 730 til 890-tallet. Byen er mest kjent for ei stor samling keramikkobjekter som man tror ble brukt til heling under religiøse ritualer. Bygningene er for det meste bygd av store steinblokker, hovedsakelig skifer, uten mørtel.

Man kjenner ikke byens opprinnelige navn. Lubaantun er et moderne mayisk ord som betyr «falne steiners sted».

## Bilder

Fil:Lubantuun black slate.jpg|Lubaantun
Fil:Lubaantun walls.jpg|Vegg i Lubaantun
Fil:Lubaantun-mortarless-construction.jpg|Bygningene består for det meste av store steinblokker uten mørtel
Fil:Lubaantun-mortarless-detail.jpg|Vegg uten mørtel i Lubaantun


## Eksterne lenker
* 
*  Lubaantun  hos SouthernBelize.com
*  Lubaantun hos Belize Report
Robert Monsen

**Robert Monsen** (født 1946) er norsk næringslivsleder og politiker. Han er utdannet siviløkonom fra Norges Handelshøyskole (NHH) i Bergen fra 1970 og har MBA fra INSEAD i Frankrike fra 1975.

## Karriere
Monsen begynte sin karriere i Denofa Lilleborg AS og Statens Teknologiske Institutt.  Etter har tok sin MBA har han hatt fremtredende stillinger i Kristian Gerhard Jebsen Skipsrederi AS / Gearbulk Ltd, og har vært konsernsjef i Nomadic Shipping ASA, Sense Communication AS og Vollvik Gruppen AS.

Monsen har blant annet vært styremedlem i Kristian Gerhard Jebsen Skipsrederi AS, Bergensbanken ASA, Nordfra AS, Aladdin Oil & Gas AS, og Nor-Energy AS, Caravansenter Holding AS, Wayfare Invest AS, Ferda Holding AS samt styreleder i Brann ASA, Fjellstrand AS, Troms Seafood AS, Finance Cube AS, Norwegian Telecom AS, International Travel Group AS, Fjell Technology Group AS, Seawalk Nordfjord AS, Seawalk Geiranger AS, European Cruise Services AS, Turistutvikling AS, Travel Invest AS, Snarøya Prosjektutvikling AS og Holdcar AS.  

Han er nå pensjonist. 

## Politikk
Som kommunepolitiker har Monsen vært med i Bergen Bystyre fra 2003 til 2019 for Høyre.

Han var i valgperioden 2015 – 2019 leder av Bystyrets kontrollutvalg.

## Referanser
James Wordie

**James Mann Wordie** (født 26. april 1889 i Partick, Glasgow, død 16. januar 1962) var en britisk geolog og polarforsker.

Wordie deltok som geolog i Endurance-ekspedisjonen 1914–17 til Antarktis under ledelse av Ernest Shackleton, var geolog og nestkommanderende på de skotske Svalbard-ekspedisjonene 1919 og 1920 samt besteg i 1921 Beerenberg på Jan Mayen. Han ble adlet i 1959 for sine bidrag til den britiske polarforskningen.

## Referanser


## Kilder
* 

## Litteratur
* Smith, Michael (2004). *Polar Crusader: Sir James Wordie - Exploring the Arctic and Antarctic*: Birlinn. ISBN 1-84158-292-1
MS «Tyrving»

Skip med navnet **«Tyrving»**:

*MS «Tyrving» (1993) (som M/S «Tyrving» 1993-2002)
*MS «Tyrving» (2007) (som M/S «Tyrving» 2007-)
Omar Fonstad El Ghaouti

**Omar Fonstad el Ghaouti** (født 15. februar 1990 i Oslo) er en norsk fotballspiller som spiller spiss for Hønefoss.

El Ghaouti er halvt marokkansk og halvt norsk og har bodd hele sitt liv i Oslo. Han spilte for Vestli IL og Bjerkealliansen som gutt, før han som 16 åring signerte for Stabæk. Han var en del av årgangen som i 2008 ble junior (G-19) Norgesmestere.

Høsten 2008 debuterte El Ghaouti for førstelaget til Stabæk mot Elverum i en vennskapskamp, der han også scoret og fastsatte sluttresultatet til 4-1 i favør Stabæk. El Ghaouti er også en habil futsalspiller, og rykket i 2011 opp til Eliteserien i futsal med Oslo City, nå Grorud Futsal. Han ble Norgesmester i futsal i 2010.

## Referanser


## Eksterne lenker
*
Call and response

***Call and response*** er et mønster i musikk hvor to distinkte fraser følger etter hverandre, vanligvis utført av ulike musikere. Den andre frasen fremstår som en direkte replikk til den første, og man finner dette som et grunnelement i mange ulike musikktradisjoner. Først synger en forsanger en setning, så gjentar de andre/koret setningen

Denne formen for oppbygging av musikken er vanlig i folkesang i mange kulturer, både i den gamle og den nye verden. I klassisk europeisk musikk er denne strukturen kjent som antifoni.

## Populærmusikk
Fenomenet med *call and response* er utbredt i moderne vestlig populærmusikk, i stor grad fordi denne er så tungt påvirket av afrikanske forløpere. Tre eksempler på dette er The Whos sang *My Generation*, *Black Dog* av Led Zeppelin og The Pogues' *Fairytale of New York*. Det området innen sekulær musikk hvor vi ser dette mest tydelig er innen blues hvor den vanligste 12-taktsformen er et AA'B-mønster hvor AA' er *call*-et (med en liten variasjon i andre omgang), mens B er *response*-et. Hver av A og B-delene kan i noen tilfeller også bestå av kortere *call and response*-er.

## Spørsmål og svar i indisk klassisk musikk
En bestemt del av den klassiske musikken fra India er kjent som *sawaal-jawaab*, som kan oversettes til «spørsmål-svar». Dette er primært en instrumentalteknikk, og fremføres av to musikere hvor den ene presenterer et melodisk og rytmisk utfordrende riff som så enten gjentas eller bygges ut av den andre.
Leirtøy

**Leirtøy** eller **leirgods** er den vanligste og den enkleste type brukskeramikk, som ikke tåler høy nok temperatur under brenning til at materialet blir sintret, herdet til fast stoff (i motsetningen til steingods). Det har bevart sin porøsitet og er derfor ikke holdbart i frostvær, hvis det i forveien er blitt mettet med vann. En kjent type leirtøy er terrakotta (brent, uglasert, rødbrun leire).

Kjent siden oldtiden i de fleste kulturer og i mange ulike lokale varianter, glasert eller uglasert. Den vanligst forekommende leire som benyttes er blåleire, den har et stort innhold av jernoksid, noe som gir en rødlig farge på godset ved brenning. Lyse leirsorter har oftest et høyere innhold av kalk og benyttes blant annet til fajanse. Leirtøy brennes opptil ca 1020°C, ved høyre temperatur smelter leiren.

Leirtøy omfatter «de fleste byggesteiner, nesten all europeisk keramikk frem til det syttende århundre, de fleste varene fra Egypt, Persia og Det nære østen; gresk, romersk og middelhavsbasert, og noe av det kinesiske; og det fine leirtøyet som utgjør størstedelen av vårt servise i dag» («i dag» her er 1962). Grubrent leirtøy dateres tilbake til så tidlig som 29 000–25 000 f.Kr., og i årtusener ble det bare laget leirtøy, med steintøy som gradvis utviklet seg for rundt 5000 år siden, men som deretter tilsynelatende forsvant i noen tusen år. Utenfor Øst-Asia ble porselen produsert i noen skala først fra 1700-tallet e.Kr., og da i utgangspunktet som en kostbar luksus.

## Referanser


## Eksterne lenker
*
Rigmor Dahl Delphin

**Rigmor Dahl Delphin** (1908–1993) var en norsk fotograf. Delphin arbeidet som fotograf i ukebladet *[[Alle Kvinners Blad|Alle Kvinner]]* fra ca. 1955 til 1975.

Delphins Oslo-bilder fra frigjøringsdagene 1945 dannet grunnlag for Yngvar Ustvedts bok * Frigjøringen i bilder*. Arkivet etter hennes virke i *Alle Kvinner*, bestående av ca. 2000 negativer, ble i 2005 overdratt fra Gyldendal Norsk Forlag til Oslo Bymuseum.

## Referanser


## Kilder
* 

## Eksterne lenker
* 
*
Retalhuleu (departement)

**Retalhuleu** er et departement i det sørvestlige Guatemala. Departementet har 241&nbsp;411 innbyggere (2002), og et areal på 1&nbsp;856&nbsp;km². Det grenser til departementet Quetzaltenango i vest og i nord, til Suchitepéquez i øst, til Stillehavet i sør og til San Marcos i vest. Hovedstaden er byen Retalhuleu.

## Administrativ inndeling
Departementet er delt inn i følgende ni kommuner:

## Referanser


## Eksterne lenker
* Viajeaguatemala: Retalhuleu (Besøkt 14. desember 2012)
* Kommuner (kart) (Besøkt 14. desember 2012)